บริษัทค้าอาวุธใหญ่สุดในโลก คือใคร?
จากสถานการณ์ความขัดแย้งระหว่างสหรัฐอเมริกา อิรัก อิหร่าน  ทำให้ตลาดหุ้นแดงเถือกทั่วทุกมุมโลก แต่ไม่ใช่กับบริษัทผู้ผลิตอาวุธ  สำหรับคนทั่วไปแล้ว คงไม่มีใครอยากให้เกิดสงคราม แต่ยิ่งโลกของเรามีความไม่สงบมากเท่าไร ธุรกิจของผู้ผลิตอาวุธก็ยิ่งเติบโตมากเท่านั้น
8 ม.ค. 2563

บริษัทค้าอาวุธใหญ่สุดในโลก คือใคร? /โดย ลงทุนแมน
จากสถานการณ์ความขัดแย้งระหว่างสหรัฐอเมริกา อิรัก อิหร่าน 
ทำให้ตลาดหุ้นแดงเถือกทั่วทุกมุมโลก แต่ไม่ใช่กับบริษัทผู้ผลิตอาวุธ
สำหรับคนทั่วไปแล้ว คงไม่มีใครอยากให้เกิดสงคราม
แต่ยิ่งโลกของเรามีความไม่สงบมากเท่าไร
ธุรกิจของผู้ผลิตอาวุธก็ยิ่งเติบโตมากเท่านั้น
แล้วตอนนี้ใครเป็นยักษ์ในวงการค้าอาวุธโลก?
ลงทุนแมนจะเล่าให้ฟัง
╔═══════════╗
แอปเขียนบล็อกอันดับ 1
╚═══════════╝
ปีนี้ โลกของเรากำลังจะเข้าสู่ปีที่ 75
นับตั้งแต่วันสุดท้ายของสงครามโลกครั้งที่ 2
แม้เราจะผ่านยุคสงครามมานานแล้ว
บริษัทค้าอาวุธก็ยังเติบโตได้ดีมาตลอด
เรามาดูรายได้ของบริษัทที่ขายอาวุธมากสุดในโลก 100 บริษัท (ปรับตามอัตราเงินเฟ้อถึง ปี 2018)
ปี 2002 มูลค่า 9.3 ล้านล้านบาท
ปี 2018 มูลค่า 12.7 ล้านล้านบาท
จากจำนวนนี้ คิดเป็นการเพิ่มขึ้นมา 37%
โดยรายได้จากการขายอาวุธมากสุดมาจาก
บริษัทสหรัฐอเมริกา 7.5 ล้านล้านบาท 
บริษัทยุโรป 3.0 ล้านล้านบาท
บริษัทรัสเซีย 1.1 ล้านล้านบาท
หมายความว่า บริษัทค้าอาวุธจากสหรัฐอเมริกาครองส่วนแบ่งกว่า 59% ซึ่งก็ไม่น่าแปลกใจเพราะ 48 บริษัทจาก 100 บริษัทค้าอาวุธมากสุดในโลกก็เป็นบริษัทสัญชาติอเมริกัน..
แล้วตอนนี้ บริษัทค้าอาวุธไหนใหญ่สุดในโลก?
คำตอบก็คือ บริษัท Lockheed Martin Corporation
Lockheed Martin เป็นบริษัทสัญชาติอเมริกันที่เกิดจากการรวมกันของบริษัทขายเครื่องบิน (Lockheed Corporation) กับ บริษัทผลิตยานอวกาศ จรวด และขีปนาวุธ (Martin Marietta) ในปี 1995
ซึ่งที่มาของชื่อ Lockheed Martin ก็มาจากการรวมชื่อของทั้ง 2 บริษัทนั่นเอง
ปกติแล้วอาวุธที่ขายส่วนใหญ่จะมีการทำสัญญากับรัฐบาลก่อนเสมอ 
ซึ่งในสมัยก่อนจริงๆ แล้ว จะเป็นบริษัท Boeing
แต่เนื่องจาก Boeing มีปัญหาเรื่องสัญญากับรัฐบาลไปช่วงหนึ่ง จึงทำให้ Lockheed Martin ได้รับสัญญากับรัฐบาลนับตั้งแต่นั้นเรื่อยมาจน Lockheed Martin ขึ้นเป็นอันดับ 1 ในการค้าอาวุธของสหรัฐอเมริกาไปในที่สุด
ทีนี้เรามาดูผลประกอบการบริษัท Lockheed Martin Corporation (LMT)
ปี 2016 รายได้ 1.4 ล้านล้านบาท กำไร 1.6 แสนล้านบาท
ปี 2017 รายได้ 1.5 ล้านล้านบาท กำไร 0.6 แสนล้านบาท
ปี 2018 รายได้ 1.6 ล้านล้านบาท กำไร 1.5 แสนล้านบาท
รายได้เติบโตเฉลี่ย 7% ในขณะที่กำไรอยู่ในระดับคงตัว
ที่น่าสนใจก็คือ กลุ่มธุรกิจที่กำลังโตระเบิดของ Lockheed Martin 
คือธุรกิจกลุ่มขีปนาวุธที่มีรายได้เติบโตกว่า 16% เมื่อเทียบกับปีก่อนหน้า
แล้ว Lockheed Martin Corporation ขายอาวุธให้ใครบ้าง?
จากโครงสร้างรายได้บริษัท ปี 2018 รายได้ทุกๆ 100 บาทของบริษัทมาจาก
สหรัฐอเมริกา 72 บาท
เอเชียแปซิฟิก 10 บาท
ยุโรป 10 บาท
ตะวันออกกลาง 7 บาท
อื่นๆ อีก 1 บาท
จากข้อมูลข้างต้น ก็เรียกได้ว่า Lockheed Martin เป็นคลังแสงที่ขายอาวุธให้กับหลายประเทศทั่วโลก..
นอกจากนี้ บริษัท Lockheed Martin ยังมี Backlog หรือ สัญญาซื้อขาย และยังไม่ได้บันทึกเป็นรายได้กว่า 4 ล้านล้านบาท
หมายความว่า เครื่องบินรบ ขีปนาวุธมูลค่านับล้านล้านบาท
กำลังจะถูกส่งมอบไปถึงมือลูกค้าทั่วโลกในไม่ช้า..
แน่นอนว่าตัวเลขนี้เปรียบเสมือนตัวเลขศักดิ์สิทธิ์ของเจ้าของธุรกิจ
แต่อีกมุมสำหรับคนทั่วไป พอได้ยินว่าประเทศของเรากำลังจะนำเข้าเครื่องบินรบหรือขีปนาวุธ ก็คงมีหลายข้อสงสัยตามมา..
โดยเมื่อไม่กี่ปีที่ผ่านมานี้..
บริษัท Lockheed Martin ได้พูดถึงอาวุธที่จะออกใหม่ในอนาคต ยกตัวอย่างเช่น
Hypersonic Aircraft 
เป็นเครื่องบินรบชนิดเร็วกว่าเสียง และนอกจากนั้นยังมีระบบต่อต้านมิสไซล์อีกด้วย
ที่สำคัญไปกว่านั้นคือ เครื่องบินมีระบบล่องหน ทำให้ไม่สามารถถูกตรวจจับแบบปกติได้
 
Laser Weapons
เราน่าจะเคยดูหนังแนวสงครามไฮเทคกันมาบ้าง อาวุธเลเซอร์พวกนี้ก็มีลักษณะเดียวกันกับแบบในภาพยนตร์ซึ่ง Lockheed Martin กำลังนำมาใส่ในโดรน เนื่องจากมีต้นทุนการสร้างที่ต่ำ และมีอานุภาพการทำลายที่สูง
Electronic Warfare
ระบบนี้จะปล่อยคลื่นวิทยุอินฟราเรด หรือสัญญาณเรดาร์เพื่อทำให้สับสน หรือปิดใช้งานอุปกรณ์อิเล็กทรอนิกส์ของฝ่ายตรงข้าม
ปิดท้ายด้วยข้อมูลที่น่าสนใจ
เมื่อไม่กี่วันที่ผ่านมา เหตุการณ์โดรนสังหารนายพลอิหร่านได้สร้างความตื่นตระหนกครั้งใหม่ให้กับสถานการณ์โลก ซึ่งมาพร้อมกับมูลค่าบริษัท Lockheed Martin ที่พุ่งสูงขึ้นเป็น 3.5 ล้านล้านบาท ซึ่งทำจุดสูงสุดในประวัติศาสตร์ (All-Time High) ของบริษัทนี้..
----------------------
แอปเขียนบล็อกอันดับ 1
----------------------
References
-
-
-